Document ID: 32005D0828

ΑΠΌΦΑΣΗ ΤΗΣ ΕΠΙΤΡΟΠΉΣ
της 23ης Νοεμβρίου 2005
για τροποποίηση της απόφασης 2005/393/ΕΚ όσον αφορά τις απαγορευμένες ζώνες σε σχέση με τον καταρροϊκό πυρετό του προβάτου στην Ισπανία
[κοινοποιηθείσα υπό τον αριθμό Ε(2005) 4481]
(Κείμενο που παρουσιάζει ενδιαφέρον για τον ΕΟΧ)
(2005/828/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου (1), και ιδίως το άρθρο 8 παράγραφος 2 στοιχείο δ), το άρθρο 8 παράγραφος 3 και το άρθρο 19 παράγραφος 3,
Εκτιμώντας τα ακόλουθα:
(1)
Η οδηγία 2000/75/ΕΚ ορίζει κανόνες και μέτρα ελέγχου για την καταπολέμηση του καταρροϊκού πυρετού του προβάτου στην Κοινότητα, συμπεριλαμβανομένου του καθορισμού ζωνών προστασίας και εποπτείας και της θέσπισης απαγόρευσης για την απομάκρυνση των ζώων από τις εν λόγω ζώνες.
(2)
Η απόφαση 2005/393/ΕΚ της Επιτροπής, της 23ης Μαΐου 2005, για τις ζώνες προστασίας και εποπτείας σχετικά με τον καταρροϊκό πυρετό του προβάτου και για τους όρους που ισχύουν για τις μετακινήσεις από τις ζώνες αυτές ή διαμέσου αυτών (2) προβλέπει την οριοθέτηση των συνολικών γεωγραφικών περιοχών όπου τα κράτη μέλη καθορίζουν ζώνες προστασίας και εποπτείας (τις απαγορευμένες ζώνες) σχετικά με τον καταρροϊκό πυρετό του προβάτου.
(3)
Η Ισπανία ενημέρωσε την Επιτροπή ότι διαπιστώθηκε η κυκλοφορία του ιού σε ορισμένες νέες περιοχές στα όρια της απαγορευμένης ζώνης όσον αφορά τον ορότυπο 4.
(4)
Συνεπώς, η απαγορευμένη ζώνη πρέπει να επεκταθεί λαμβάνοντας υπόψη τις διαθέσιμες πληροφορίες σχετικά με την οικολογία του φορέα του ιού και την εξέλιξη της εποχιακής δραστηριότητάς του.
(5)
Ως εκ τούτου, η απόφαση 2005/393/ΕΚ πρέπει να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα Ι της απόφασης 2005/393/ΕΚ, το μέρος του κειμένου της ζώνης E που αφορά την Ισπανία αντικαθίσταται από το ακόλουθο κείμενο:
«Ισπανία:
-
Επαρχία Cádiz, Μάλαγα, Σεβίλλη, Huelva, Córdoba, Cáceres, Badajoz
-
Επαρχία Jaen (“comarcas” Jaen και Andujar)
-
Επαρχία Τολέδο (“comarcas” Almorox, Belvis de Jara, Gálvez, Mora, Los Navalmorales, Ocaña, Oropesa, Quintanar de la Orden, Madridejos, Talavera de la Reina, Τολέδο, Torrijos και Juncos)
-
Επαρχία Avila (“comarcas” Arenas de San Pedro, Candelada, Cebreros, Las Navas del Marques, Navaluenga, Sotillo de la Adrada)
-
Επαρχία Ciudad Real (“comarcas” Almadén, Almodóvar del Campo, Ciudad Real, Horcajo de los Montes, Malagón, Manzanares και Piedrabuena)
-
Επαρχία Salamanca (“comarcas” Bejar, Ciudad Rodrigo και Sequeros)
-
Επαρχία Μαδρίτης (“comarcas” Aranjuez, El Escorial, Grinon, Navalcarnero και San Martin de Valdeiglesias)».
Άρθρο 2
Η παρούσα απόφαση εφαρμόζεται από τις 29 Νοεμβρίου 2005.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 23 Νοεμβρίου 2005.

Labels: 0
3
18
6